Самымі запамінальнымі спаборніцтвамі сезона для мяне з’яўляюцца спаборніцтвы ў сталіцы Францыі і польскім Гданьску. Па-першае, гарады вельмі прыгожыя, але галоўнае тое, што я ездзіла з лепшай сяброўкай Марыяй Салдакаевай! Дзякуючы спаборніцтвам, мы ўбачылі шмат краін, пабывалі не толькі ў краінах-суседзях Беларусі, але і ў Францыі, а праездам — у Германіі і Бельгіі. Бачылі шмат славутасцяў. Самі па сабе паездкі заўсёды вельмі цікавыя, асабліва калі добрая кампанія!